NK Pomorac 1921

**NK Pomorac** je hrvatski nogometni klub sa sjedištem u Kostreni, predgrađu Rijeke. Kostrena je mjesto koje leži na Kvarnerskom primorju,  poznato po svojoj pomorskoj tradiciji, koja se ogleda u klupskom imenu. Osnovan 1921. godine NK Pomorac važi za jednog od najstarijih nogometnih klubova u Hrvatskoj. Trenutačno se natječe u Drugoj HNL. Pomorac je sezone 2009./10. i 2011./12. završio na drugom mjestu, ali mu je odbijen zahtjev za promociju zbog nedobivanja licencije za ulazak u Prvu ligu. Od 2012. godine Pomorac postaje filijala susjedne prvoligaške ekipe Rijeke.

## Historija

### Počeci Nogometnog kluba Pomorac

* Prva nogometna lopta je došla u matični grad *NK Pomorac*, Kostrenu, 1912. godine. Imala je marku tada poznate praške marke Emanuel Fiedler. Cijenu od 7 kruna tada su podmirili sami igrači, a loptu je donio Klonimir Šarinić.
* Nevjerojatno, ali istinito: igrači su sami napravili teren! Izravnali su teren u kamenolomu poznatim pod imenom Vela kava. Prvi igrači i tvorci terena su bili: *Božo Polić, Arturo Gržalja, Joško Marunić, Klonimir Šarinić, Vitomir Vranić, Milivoj Tićac, Slave Sablić, Hektor Dujmić, Ivan Vidrih, Rudolf-Dolfo Šikić, Bene Grdaković, Bartol Jelenčić, Martin Kovačević, Vjekoslav Miloš, Nadal Katunarić, Viktor Grdaković, Ivan Linić, Anđelo Šikić i Andre Urščić*. Organizatori su bili: *Ivan Katunarić* i *Nino Gržalja*.
* 1913. godine u Svetoj Barbari se osnovao novi klub, nazvan *Sportski omladinski kostrenski klub*, ili skraćeno: S.K.O.K. Bože Rendić je bio dobavljač (tada) moderne opreme.

### Stvaranje ŠK Jadran

* Hrvatski i općenito svjetski sport zamire tijekom Prvog svjetskog rata. U Hrvatskoj se počeo obnavljati 1921. Te godine u svibnju, u Narodnoj čitaonici Kostrena, osniva se novi sportski klub, nazvan *Športski klub Jadran*. Osnivači su bili: *Josip Rožmanić, Ernesto Požmanić, Arturo Hirš, Ivan Puž, Vitomir Perović, Zorko Suslić, Vitomir Vito Linčić i Anzelmo Grdaković*. Prvi predsjednik je bio *Nikola Arnautov*, tajnik *Ivan Ružić*, a blagajnik jedan od igrača *Ivan Puž*.
* Dresovi su bili plavo-bijeli i prugasti. Prva utakmica je odigrana 1923., protiv Slavije. Završilo je 3:0 za Slaviju. No, sve do 1933. godine, ŠK Jadran dobiva i službenu registraciju u nogometnom savezu.

### Razdoblje od 1921. do 1941.

* Između 1921. i 1941., klub se našao u teškoj financijskoj situaciji, no opstao je. Bez novca se teško dolazilo do nogometnih rekvizita.
* 1929. godine, ŠK Jadran je odigrao i međunarodnu utakmicu protiv mornara Britanske mediteranske flote. Rezultat je, nažalost, ostao nepoznat.

### Prva pravila kluba

* Sjedište kluba je bilo u Kostreni, u Sv. Luciji. Boja kluba je bila plava, stadion se zvao Žurkovo, a svrha je bila: *"...jačanje i vježbanje tijela savijanjem i pomicanjem i širenje društvenosti."* Novac se dobivao prinosima članova, darovima, zabavama i zarađenim od prodaje ulaznica.
* Također stoji: *"Osobe koje se profesionalno bave bilo kojim sportom, ne mogu biti članovi kluba. Na svakoj se mjesečnoj sjednici ima položiti račun o stanju klupske imovine i blagajničkom djelovanju."*
* Osnovan je i Međuklupski odbor koji je prerastao u Prvu župu zagrebačkog nogometnog podsaveza (kasnije Sušački nogometni podsavez).
* Prva utakmica pod registracijom saveza je bila protiv *JŠK Kostrene*, a završila je simbolično, 1:1.

### Profesionalizacija

* Slavko Paškvan govori o svojim prvim profesionalnim koracima: *"Jela je bila [[klub]] iz Divizijske lige i igrala je za ulazak u višu ligu. I onda su mene, Matu Ćabrijana i Valka Babića vrbovali da idemo tamo (u ŠK Jadran). Svaki trening su nam plaćali po 15 dinara, a tada su plaće bile po 20 dinara. I dobili smo bicikle da možemo brže doći na trening. Tako ispada da smo mi bili prvi profesionalci iz Kostrene."*
* 1936. se igralo prvenstvo po kup-sistemu. ŠK Jadran se našalio s Kostrenom pobijedivši je 4:0 i 8:0. Zatim je došlo Primorje Krasica koje je Jadran također prošao (3:0 i 1:3). No, dalje od polufinala nije išlo. Sušačka Victoria ih je svladala 5:0 poslije 1:1 koje je Jadran ostvario na svojoj travi, u Žurkovu.
* Dvije obitelji s po 4 igrača je obilježilo Jadranovu povijest; braća Vičić (Milutin, Ivica, Srećko i Viktor) i braća Paškvan (Rudolf, Mihovil, Ante Miško i Ivan Ivo). 
* Sezona 1937./38. je bila dobra za ŠK Jadran. Četvrto mjesto u konkurenciji 9 klubova.

### Razdoblje od 1942. do 1953.

* Godine 1942. mladi Kostrenjani odlaze u partizane, a njihova oprema je poslužila kao odjeća i obuća borcima u NOB-u. Prva poslijeratna utakmica se održala 9. VI. 1946. Fiskulturno društvo Jedinstvo iz Sušaka je pobijedilo Kostrenjane, no rezultat nije bilo ono glavno. Važna je bila obnova sportskih aktivnosti. Kasnije, *FD Kostrena* je stupila u *FD Primorac* iz Sušaka, kao ogranak Kostrena. No, ambicije rastu i Društvo se ispisuje iz sušačke matice. No, ime Jadran se moralo promijeniti zbog mnogih istih naziva klubova.
* Dana, 23. septembra 1946. prihvaća se ime *Pomorac*. Poslovni odbor se sastojao od sljedećih osoba: *Ivan Puž (predsjednik)*, *Nevenko Matković, Nikica Šarinić, Ivan Rubinić, Ivan Paškva, Viktor Žgur, Mirjana Linčić, Stanko Sablić i Teodor Medanić*.
* Društvo je, prema izvještajima iz 1946. imalo 247 članova, od kojih 149 omladinaca i omladinki. Svi drugi sportovi koji su pripadali Društvu osim nogometa nisu mnogo napredovali (baš naprotiv, nazadovali su) zbog čestih odlazaka ljudi za poslom na more.
* Nogometaši su imali jednu bolju loptu za utakmice, i jednu lošiju za treninge, iako ih je prema klupskom planu trebalo biti najmanje 5.
* Godine 1950. igralo se čak 47 utakmica, a *Pomorac* osvaja visoko treće mjesto.

### Planovi za novi stadion

* Godine 1953. odbor odlučuje da će se izgraditi novi stadion za potrebe kluba, no 1955., radovi se prekidaju zbog manjka financijskih sredstava.
* Nino je Krstulović trener, 1959. preporodio igrače. U proljeće 1960. *Pomorac* je sedmi na tablici Podsavezne lige, ali zato u jesen te iste godine zauzima trijumfalno prvo mjesto.
* No, opet igrači odlaze na more, te je *Pomorac* prikovan za dno ljestvice sve do 1963.
* Početak sezone 1964./65. je obilježilo otvaranje novog stadiona, te osvajanje 3. mjesta od ukupno 12 momčadi u Podsaveznoj ligi.

### Uspješna jubilarna pedeseta godišnjica kluba

* Na stadionu u Žuknici su dovršeni i najsitniji detalji, a također je izdana i značka u povodu 50. godišnjice kluba. U toj sezoni, *Pomorac* je bio rasadnik talenata s velikim brojem dobrih igrača. Mnogi smatraju da je to bila i najbolja postava ikad *NK Pomorca*.
* Također se planira zasaditi trava na stadionu i izrada spomenika svim palim sportašima Kostrene. Doživotni počasni članovi su postali: *Ivan Puž, Ivan Jovo Mihaljević, Ivan Rubinić, Josip Pepe Glažar i Vladivo Suzanić*.

### Odlazak brojnih istaknutih Kostrenjana vezanih uz [[sport]]

* Godina 1976. donijela je odlazak Ivana Jove Mihaljevića, organizatora društvenih zbivanja i *Pomorca*.
* Iste godine umire i Egon Polić, jedan od najboljih igrača *Pomorca* ikad. U njegovu čast se održava Memorijal Egona Polića.
* Podignut je i spomenik svim sportašima Kostrene koji su otišli u partizane u znak vječne zahvalnosti i sjećanja.

### Travnato igralište

* U sezoni 1978./79., otvoreno je i igralište s travom. Za tu priliku, odigrana je i utakmica između *Pomorca* i *[[HNK Rijeka|NK Rijeke]]*, a početni udarac je izveo još jedan istaknuti Kostrenjanin Ivan Rubinić.

### Jedna od najboljih sezona u povijesti

* 1983./84. *Pomorac* iz Regionalne lige seli u Hrvatsku ligu – Zapad, nakon 14 pobjeda, 3 poraza i 9 neriješenih ishoda. Osvojili su 4. mjesto.
* 1995./96. *Pomorac* osvaja Treću ligu - Zapad s lakoćom (76 bodova) i ulazi u Drugu ligu – Zapad. 
(Pomorac: Knez, Duda, Smeraldo, Žagar (kapetan), Gajsler, Kolar, Uremović, Smolić, Matrljan, Miletić, Rožmanić, Karlovčan, Aleksić, Matković, Lukarić, Ivančić, Gregorović, Jurčić, Laser). Izvrstan način za proslavu 75. godišnjice kluba! Iste godine, *Pomorac* je s *[[HNK Hajduk|Hajdukom]]* odigrao nezaboravnih 180 minuta. Bilo je 0:2 na Žuknici i 1:1 u Poljudu.
* U Drugoj ligi se *Pomorac* zadržao 5 godina, sve do sezone **2001./02.** kada ulazi u Prvu hrvatsku nogometnu ligu čime je ostvaren najveći uspjeh u povijesti kluba. U sezoni 2001./02. *Pomorac* osvaja 7. mjesto, a u sezoni 2002./03. tek 11 mjesto te u kvalifikacijama za ostanak gubi od zaprešićkog INKER-a (0:0 i 1:3) i ispada u 2. HNL. I u današnje dane NK Pomorac se natječe u Drugoj ligi (2. HNL), te vreba priliku za povratak u elitni razred.

## Trofeji
** [[Druga hrvatska nogometna liga|Druga HNL]]:**
* Viceprvaci (5): 1996./97. (Zapad), 2000./01., 2003./04. (Jug), 2009./10., 2011./12.
** [[Treća hrvatska nogometna liga|Treća HNL]]**
* Prvaci (2): 1995./96., 1998./99.

## Statistika natjecanja u Republici Hrvatskoj

#### Tumač

;Liga:

* U = Utakmica igrano
* P = Pobjeda
* N = Nerješeno
* I = Izgubljeno
* G+ = Golova postignuto
* G- = Golova primljeno
* Bod = Ukupno bodova
* Poz = Pozicija na kraju sezone


;Kup:

* PR = Pretkolo
* 1/16 = 1/16 finala
* 1/8 = 1/8 finala
* 1/4 = 1/4 finale
* 1/2 = 1/2 finale
* Vp = Viceprvak
* P = Pobjednik


;Stupanj natjecanja:

*  = Prva hrvatska nogometna liga
*  = Druga hrvatska nogometna liga
*  = Treća hrvatska nogometna liga


;Plasman:

## Nastupi NK Pomorac u [[Hrvatski nogometni kup|Hrvatskom nogometnom kupu]]

* **1995./96.** 
:1/16 finala: NK Pomorac - HNK Hajduk Split 0:2 1:1 (1:3)
* **1999./2000.** 
:pretkolo: NK Pomorac - NK Marsonia Slavonski Brod 0:0 (3:4)11m
* **2001./02.** 
:pretkolo: NK Pomorac - NK Hajduk Pridraga 6:0
:1/16 finala: NK Pomorac - NK Slaven Belupo Koprivnica 4:1
:1/8 finala: NK Pomorac - NK Inker 5:1
:1/4 finale: NK Pomorac - NK Zagreb 2:1 1:0 (3:1)
:1/2 finale: NK Pomorac - NK Varteks Varaždin 1:0 0:2 (1:2)
* **2002./03.** 
:1/16 finala: NK Istra Pula - NK Pomorac 2:3
:1/8 finala: NK Pomorac - NK Slaven Belupo Koprivnica 1:0
:1/4 finala: NK Varteks Varaždin - NK Pomorac 3:2 1:1 (4:3)
* **2003./04.**
:1/16 finala: NK Croatia Sesvete - NK Pomorac 3:0
* **2004./05.**
:1/16 finala: NK Karlovac - NK Pomorac 0:3
:1/8 finala: NK Pula 1856 - NK Pomorac 3:1
* **2005./06.**
:1/16 finala: NK Vinogradar Mladina - NK Pomorac 2:1
* **2006./07.**
:1/16 finala: HNK Vukovar 91 - NK Pomorac 2:1
* **2007./08.**
:1/16 finala: NK Slavonija Požega - NK Pomorac 1:4
:1/8 finala: NK Slaven Belupo Koprivnica - NK Pomorac 1:0
* **2008./09.**
:1/16 finala: HNK Vukovar 91 - NK Pomorac 0:1
:1/8 finala: NK Pomorac - NK Varteks Varaždin 2:0
:1/4 finala: NK Pomorac - HNK Cibalia Vinkovci 1:1 1:1 (3:5) 11m
* **2009./10.**
:1/16 finala: NK Slavonac CO Stari Perkovci - NK Pomorac 1:5
:1/8 finala: NK Pomorac - NK Rudar Labin 9:0
:1/4 finala: NK Pomorac - GNK Dinamo Zagreb 0:2 2:3 (2:5)
* **2010./11.**
:1/16 finala: NK Graničar Županja - NK Pomorac 0:2
:1/8 finala: NK Pomorac - NK Zagreb 0:1
* **2011./12.**
:1/16 finala: NK Rudeš Zagreb - NK Pomorac 2:1
* **2012./13.**
:1/16 finala: NK Koprivnica - NK Pomorac 1:1 (2:1) produžeci
* **2013./14.**
:1/16 finala: NK Lučko - NK Pomorac 4:1

U sezoni 2011./12. trener ovog kluba bio je Predrag Stilinović koji završetkom sezone prelazi u HNK Rijeka za voditelja omladinske škole. 
Klub je sezonu 2011./12. završio na 2. mjestu 2. HNL te time treći put zaredom u tri godine rezultatski ostvario plasman u 1. HNL. Zbog nedostatka financijskih sredstava, klub je ostao u 2. HNL. 
U sezoni 2012./13. trener ovog kluba je Stjepan Ostojić kojeg naslijeđuje Ranko Buketa. Sezonu 2012./13. klub završava na 7. mjestu 2. HNL, čime je osiguran ostanak u novoformiranoj jedinstvenoj 2. HNL koja broji 12 klubova. U novoj sezoni 2013./14. trener je Alen Horvat.

## Najbolji strijelci po sezonama

## Vanjske veze
* NK Pomorac